## Odluka o osnivanju Zaklade "Kraljica Jelena"

### NN 6/1992 (7.2.1992.), Odluka o osnivanju Zaklade "Kraljica Jelena"

# VLADA REPUBLIKE HRVATSKE

Na osnovi članka 47. stavak 1. Zakona o igrama na sreću i zabavnim igrama
("Narodne novine", br. 61/91), Vlada Republike Hrvatske, na sjednici
održanoj 6. veljače 1992. godine donijela je

## ODLUKU

### o osnivanju Zaklade "Kraljica Jelena"

I.

Pri Ministarstvu rada, socijalne skrbi i obitelji osniva se Zaklada
"Kraljica Jelena" (u daljnjem tekstu: Zaklada) za financiranje
socijalno-humanitarnih i drugih potreba utvrđenih zakonom. Sjedište Zaklade
je u Zagrebu, Ulica baruna Trenka br. 6. Zaklada ima pečat okruglog oblika
koji sadrži tekst: "Republika Hrvatska, Ministarstvo rada, socijalne
skrbi i obitelji, Zaklada "Kraljica Jelena", Zagreb".

II.

U Zakladu izdvajaju se sredstva koja se ostvare priređivanjem igara
na sreću od interesa za Republiku a služe za financiranje:

- socijalno-humanitarnih potreba,

- potreba i programa rada invalida,

- programa "Hrvatskog radiše" za samozapošljavanje,

- programa za zaštitu i druge potrebe djece i mladeži,

- priprema zaštite i spašavanje ljudskih života u nepogodama,

- rada s ovisnicima i

- poticanje razvitka športa. Zaklada može stjecati i druga sredstva,
primati legate i na drugi način u skladu sa zakonom uvećavati sredstva
Zaklade. Sredstva Zaklade vode se na posebnom računu.

III.

Sredstvima Zaklade raspolaže Komisija koju imenuje Vlada Republike Hrvatske
u sastavu: potpredsjednik Vlade Republike Hrvatske zadužen za društvene
djelatnosti, kao predsjednik Komisije, i četiri člana koji se imenuju na
prijedlog ministara nadležnih za financije, prosvjetu, kulturu i šport,
rad, socijalnu skrb ii obitelj i zdravstvo. Administrativno-stručne i računovodstvene
poslove za Zakladu obavlja Ministarstvo rada, socijalne skrbi i obitelji.

IV.

Sredstva Zaklade raspoređuju se prema namjenama utvrđenim u točki II.
ove odluke u skladu s ovim pravilima:

1. za program ostvarivanja socijalno-humanitarnih potreba 20-25%

2. za program i potrebe organizacija invalida 10-15%

3. za program "Hrvatskog radiše" za samozapošljavanje 20-25%

4. za program ostvarivanzja zaštite i drugih potreba djece i mladeži
15-20%

5. za pripreme i spašavanje ljudskih života u nepogodama 5- 10%

6. za rad s ovisnicima 5-10%

7. za poticanje razvitka športa 10-15%

V.

Komisija iz toćke III. ove odluke donosi godišnji financijski plan Zaklade.
Financijskim planom Zaklade, u skladu s pravilima iz točke IV. ove odluke
raspoređuju se sredstva za pojedine namjene. 'Naredbodavac za izvršenje
financijskog plana Zaklade je predsjednik Komisije iz točke III. ove odluke.

VI.

Raspored sredstava na nosioce pojedinih programa aktivnosti obavlja
Komisija iz točke III. ove odluke na osnovi programa ostvarivanja potreba
koje se financiraju u sklopu pojedine namjene usuglašenih u ministarstvu
nadležnom za područje u kojem se aktivnost ostvaruje.

VII.

Program ostvarivanja potreba iz točke VI. ove odluke mora sadržavati
podatke o:

1. vrsti, broju i opsegu potreba ostvarivanja kojih se osigurava u sklopu
pojedine namjene sredstava,

2. način ostvarivanja programa - aktivnosti, nosioce aktlvnosti, obuhvat
osoba kojih se potrebe ostvaruju pojedinim programom i drugo,

3. vrsti i iznosu troškova potrebnih za provođenje pojedinih programa,

4. svrsi i ciljevima koji se žele ostvariti provođenjem pojedinog prograrna,

5. druge podatke na osnovi kojih se može utvrditi postojanje potreba
i njihov opseg, očekivane efekte i opravdanost planiranih troškova za provođenje
pojedinog programa

VIII.

Korisnici sredstava Zaklade dostavljaju Komisiji iz točke III. ove odluke
zahtjeve za financiranje godišnjeg programa do kraja listopada tekuće godine
za narednu godinu. Iznimno od stavka 1. ove točke korisnici sredstava zahtjeve
i programe za 1992. godinu mogu podnijeti do kraja ožujka 1992. godine.

IX.

Svi korisnici sredstava Zaklade dužni su najmanje jednom godišnje podnijeti
izvješće Komisiji iz točke III. ove odluke o ostvarivanju programa i o
utrošku dobivenih sredstava prema namjeni za koju su dana. Komisija iz
točke III. ove odluke dužna je o ostvarivanju sredstava Zaklade, te o rasporedu
i korištenju tih sredstava za financiranje potreba prema namjenama iz točke
II. ove odluke podnositi izvješće Vladi Republike Hrvatske najmanje dvaput
godišnje, te zaključni račun Zaklade.

X.

Sredstva Zaklade koja se raspoređuju na osnovi ove odluke doznačuju
se korisnicima kvartalno, a konačan obračun i doznaka raspoređenih sredstava
obavlja se na osnovi zaključnog računa Zaklade za godinu za koju se sredstva
raspoređuju.

XI.

Ova odluka stupa na snagu danom objave u "Narodnim novinama".

Klasa: 550-01/92-01/02

Urbroj : 5030104-92-1

Zagreb, 6. veljače 1992.

Predsjednik

**dr Franjo Gregurić, v. r.**

Odluka, NN 6/1992-99